cyanic-selkie/wikianc huggingface dataset:
Victor Smith
I 1922 etterfulgte han Arne Kildal (1885–1972) som bibliotekssjef ved Bergen Offentlige Bibliotek. I 1926 utga han en stor Bibliographia Bergensis med fortegnelse over Bergenstrykk som var publisert frem til 1900. Det lyktes også Smith å få byens boktrykkere til å trykke bibliotekets husorgan gratis. Forsidene ble tegnet av hans kunstnerhustru, siselør Eli Sparre Smith (1886–1966). De ble forøvrig foreldre til maler og forfatter Victor Sparre (1919–2008) som frem til navneendring i 1971 også het Victor Smith. Smith var dessuten i en årrekke formann i Norsk Bibliotekforening. Han døde i 1937 etter lengre tids sykdom.
Traute Lafrenz
Traute Lafrenz-Page (født Traute Lafrenz 3. mai 1919 i Hamburg i keiserdømmet Tyskland, død 6. mars 2023 i Yonges Island i Meggett i Sør-Carolina i USA) var en tysk-amerikansk lege og antroposof som var medlem av den antinazistiske gruppen Den hvite rose under andre verdenskrig.
Bakgrunn
Faren var embedsmann og moren var fra Wien. Traute Lafrenz gikk på den progressive skolen Lichtwarkschule i Hamburg, hvor hennes lærer Erna Stahl stod for en liberal reformpedagogikk.
Motstand mot nazismen
Sommeren 1939 ble hun sendt på arbeidstjeneste i landbruket i Pommern. Her møtte hun Alexander Schmorell, og de tilbragte ofte kveldene med å diskutere Tolstoj, Dostojevskij og Pusjkin. Fra våren 1941 studerte hun medisin ved LMU i München. I München møtte hun Alexander Schmorell igjen på en konsert, og ved siden av ham satt medisinstudenten Hans Scholl, grunnlegger av Den hvite rose. Den kvelden oppstod en gruppe av venner som utgjorde kjernen i Den hvite rose. En periode i 1942 var Traute Lafrenz og Hans Scholl kjærester.
Det var Traute Lafrenz som skaffet til veie mye av papiret som ble brukt til Den hvite roses løpesedler. Hun var også bindeleddet mellom gruppens medlemmer i München og Hamburg. Traute Lafrenz var den eneste utenfor familien som møtte opp i begravelsen til Hans og Sophie Scholl, etter at de hadde blitt henrettet 22. februar 1943. Hun ble selv arrestert 15. mars 1943 og 19. april samme år dømt til et års fengsel. Gestapo innså ikke det fulle omfanget av hennes involvering i Den hvite roses aktiviteter. Hun ble løslatt 14. mars 1944, men allerede to uker senere arrestert på nytt og satt fengslet til krigsslutt.
Karriere i USA i etterkrigstiden
I 1947 emigrerte Traute Lafrenz til USA, hvor hun fullførte legeutdannelsen i San Francisco i California og giftet seg med en amerikansk legekollega. Hun var leder for Esperanza School, en helsepedagogisk skole for utviklingshemmede som baserer seg på Rudolf Steiners antroposofi, fra 1972 til 1994 og har vært en sentral person i det antroposofiske miljøet i USA i en årrekke. Det var også Rudolf Steiners skrifter som inspirerte henne til å bli med i arbeidet i Den hvite rose.
Traute Lafrenz-Page var frem til sin død bosatt på Yonges Island i nærheten av Meggett i Sør-Carolina.
Hennes sønn er steinerskolelærer i Norge.
Pengeinstitutternes BetalingsSystemer
PBS (tidligere en forkortelse for Payment Business Services og før dette Pengeinstitutternes BetalingsSystemer) er et dansk selskap som utvikler og driver løsninger innenfor betalingskort og betalingsformidling, og er i dag leverandør av betalingsløsninger og tilknyttede tjenester til pengeinstitusjoner, private og offentlige virksomheter.
Hovedkontoret ligger i Ballerup.
Juscimeira
Juscimeira er en kommune i delstaten Mato Grosso i sentral-vestregionen av Brasil.
Pengeinstitutternes BetalingsSystemer
PBS driver blant annet:
Mesjera
Mesjera er et utdødd språk i den østersjøfinske språkfamilien. Det ble tidligere ansett å være et mordvinsk eller et permisk språk. Pauli Rahkonen har foreslått på bakgrunn av toponymiske bevis at det var et permisk språk eller nært beslektet. Rahkonen's speculation has been criticized by Vladimir Napolskikh. Mesjera ble talt på det vestlige bankene av den midterste delen av elven Oka. Noen mesjera-talende ble trolig assimilert av Mishar-tatarene. Denne teorien er likevel omstridt.
De første skrevne russiske kildene som nevner dem er Tolkovaya Paleya, fra det 13. århundre. De er også nevnt i flere senere russiske krøniker fra perioden før det 16. århundre, og endog senere, i et av brevene til Andrey Kurbsky skrevet i andre halvdel av 1500-tallet, hvor han hevdet at språket i Mesjera-regionen er mordvinsk.
MercedesCup 2017
MercedesCup 2017 var en tennisturnering, og del av ATP-touren 2017 som fant sted i Stuttgart i Tyskland fra 12. til 19. juni 2017.
Det ble konkurrert i singel og dobbel for menn på gress.
Kunstløp-NM på skøyter 1999
Kunstløp-NM på skøyter 1999 ble arrangert i Askerhallen i Asker den 5., 6. og 7. februar 1999.
Teknisk arrangør var Asker Kunstløpklubb og singel for kvinner var eneste konkurranse på programmet. I tillegg til norgesmesterskapet i kunstløp ble det de samme dagene også avviklet landsmesterskapet i kunstløp for klassene junior B jenter, junior C jenter og junior C gutter
Bjørn Bergh-Pedersen
Sangtekst
Bjørn Bergh-Pedersen skrev teksten til Bjørn Volds sang «Roser til Monica». Den ble spilt inn av Gunnar Eide med Billy Hills orkester 31. desember 1955. «Roser til Monica» ble utgitt på 78-platen His Master's Voice AL 6008.
Huancas (distrikt)
Huancas er et distrikt i provinsen Chachapoyas i regionen Amazonas i Peru. Distriktet grenser til provinsen Bongará i nord, til distriktet Sonche i øst, til distriktet Chachapoyas i sør og til provinsen Luya i vest. Distriktets nasjonale statistikkode er 010108 og hovedstaden er Huancas.
Distriktet ble opprettet den 5. februar 1861.
Mardonios (persisk feltherre)
Mardonios, latin Mardonius, persisk Mrdunya (død 479 f.Kr.) var en ledende persisk feltherre i løpet av perserkrigene mot antikkens Hellas tidlig på 400-tallet f.Kr., og fetteren til kong Xerxes I.
Første år
Mardonios var sønn av Gobryas, en persisk adelsmann som hadde støttet Akamenide-dynastiets prins Dareios I av Persia da denne krevde tronen. Alliansen mellom den nye kongen og hans venn ble knyttet sammen med strategiske ekteskap: Dareios giftet seg med Gobryas’ datter, og Gobryas giftet seg med Dareios’ søster. Mardonios ble svigersønn av Dareios da han giftet seg med Dareios’ datter Artozostra.
Perserkrigene mot grekerne
Dareios utpekte Mardonios som en av sine generaler og etter det joniske opprøret ble han i år 492 f.Kr. sendt for å straffe den greske bystaten Athen for å ha støttet jonerne. På vegen mot Athen benyttet sin hær på de joniske byene for å avsette persiske tyranner og innsatte demokratiske styrer, en handling som overrasket grekerne. Historikerne betrakter dette som hensiktsmessig for at jonerne ikke skulle gjøre opprør på nytt etter at den persiske hæren hadde forlatt stedet. Hans flåte og hær passerte deretter over Hellespont. Det første offeret for den persiske aggresjon på det greske fastlandet var Thasos, en gresk øy som hadde betydningsfulle gruver. Øya ble underlagt Akamenide-riket. Flåten og hæren fortsatte videre inn i Makedonia som også ble underlagt Perserriket.
Etter disse seirene ble Mardonios’ flåte ødelagt av en storm utenfor kysten av fjellet Athos. I henhold til Herodot mistet perserne 300 skip og 20 000 menn. På omtrentlig samme tid kommanderte Mardonios hæren i et slag i Trakia. Til tross for at Mardonios ble skadet i slaget var han også seirende, men tapet av flåten betydde at han ble tvunget til å trekke seg tilbake til Lilleasia. Han ble avløst fra sin kommando av Dareios som isteden utpekte Datis og Artafernes (bror av Dareios I) til å lede invasjonen av Hellas i 490 f.Kr. og selv om de innledningsvis var suksessfulle i å erobre Naxos og ødelegge Eretria, ble den persiske hæren senere beseiret i slaget ved Marathon.
Mardonios kom tilbake i gunst under Dareios’ etterfølger Xerxes I av Persia, fetter av Mardonios og hans svoger. Xerxes var først ikke interessert i å fornye krigen med Hellas, men Mardonios forsøkte hele tiden å overbevise ham om viktigheten av å hevne Dareios’ nederlag. Dette synet ble argumentert imot av en av Xerxes’ andre rådgivere, Artabanes, som mente at forsiktighet i denne saken var det viktigste. Herodot portretterte Mardonios som en ond rådgiver i motsetning til en rekke gode rådgivere ikke fikk gjennomslag for sine gode hensikter. Herodot skriver at Mardonios ganske enkelt ønsket å bli satrap (guvernør) av Hellas.
Mardonios forberedte seg på å møte athenerne ved Plataiai til tross for motstand fra en annen persisk kommandant, Artabazos, som Artabanes, ikke hadde noen tro på at en meget større persisk hær ville automatisk beseire grekerne. Mardonios ble drept i det påfølgende sammenstøtet, slaget ved Plataiai. En spartaner som het Aeimnestos var den som drepte Mardonios.
Kyle Massey
Kyle Orlando Massey (født 28. august 1991 i Atlanta i Georgia) er en amerikansk skuespiller. Han er kjent for sin rolle som Cory Baxter i komiserien That's So Raven. Massey er også med i serien Cory i Det Hvite Hus.
Kyle Masseys far, Rondell Sheridan, spiller Cory Baxters far i både Cory i Det Hvite Hus og i That's So Raven. Kyle Massey var først med i That's So Raven, som ble sendt på Disney Channel. Disney fortsatte historien til Cory Baxter i That's So Raven ved å lage den nye serien Cory i Det Hvite Hus, hvor Cory og Victor Baxter flytter til Det hvite hus hvor Victor skal jobbe som kokk og Cory som assistenten hans.
Gausel holdeplass
Gausel holdeplass er en holdeplass på Jærbanen.
Holdeplassen ble bygget i forbindelse med byggingen av dobbeltsporet mellom Stavanger og Sandnes og ble åpnet i 2009. Den har midtplattform med et spor på hver side, og har atkomst via trapper og ramper. Samtidig ble det bygget ny rundkjøring på fylkesvei 44 (da riksvei 44) for å lette atkomsten til holdeplassen. Det er busskorrespondanse mellom lokaltoget på Gausel holdeplass og næringsområdet på Forus i rushtida om morgenen og ettermiddagen.
Chrysogramma
Chrysogramma er en slekt av biller som tilhører familiegruppen bladbiller (Chrysomelidae).
Utseende
Middelsstore, avlangt-ovale, gule jordlopper med svarte tegninger.
Levevis
Både larvene og de voksne (imago) billene lever på planter.
Utbredelse
Slekten er utbredt i Mellom-Amerika (Mexico, Guatemala, El Salvador).
FNs høykommissær for menneskerettigheter
FNs høykommissær for menneskerettigheter er stillingen overordnet Høykommissærens kontor. Stillingen tildeles en mann eller en kvinne for fire år om gangen, med mulighet for fire nye år, og utnevnes av FNs generalsekretær. Høykommissæren får status som undergeneralsekretær med ansvar for å rapportere direkte til Generalsekretæren og til FNs sikkerhetsråd.
Den første Høykommissæren ble utnevnt av FNs generalforsamling i 1994 etter anbefaling fra en verdenskonferanse for menneskerettigheter som ble holdt i Wien i 1993.
Kontoret har en koordinerende rolle, og de samler informasjon og driver undersøkelser og opplæring. I tillegg fungerer kontoret som sekretariat til Menneskerettighetsrådet. De bistår også i overvåkningen av menneskerettighetsituasjonen til medlemslandene gjennom spesialprosedyrer og universell periodisk gjennomgang, og gjennom bistand til de ulike menneskerettighetskomiteene som følger opp de enkelte lands forpliktelser til menneskerettighetskonvensjonene.
Øst-Malaysia
Øst-Malaysia (malayisk: Malaysia Timur, engelsk: East Malaysia) er en geografisk region som omfatter de malaysiske landområdene som ligger på og ved Borneo: Delstatene Sarawak og Sabah og det føderale territoriet Labuan. Delstatene og territoriet i denne delen av landet hadde i 2012 en befolkning på 6,009,100. Arealet er på 198,444 km².
De områdene av landet som ligger på Malayahalvøya, kalles Vest-Malaysia.
Portugisisk vin
Portugisisk vin ligger omtrent på tiendeplass i produksjon på verdensbasis. Portugal er kjent for sine viner som Vinho Verde, Portvin og Madeira. I tillegg produseres det en del rosévin, samt mer ordinære hvitvin og rødvin.
Portugal har nok den største tradisjonen for anonyme viner, som man ikke vet noe mer om enn at de kommer fra Portugal. Denne anonyme opprinnelsen gjaldt lenge for verdens mest fremgangsrike merkevare, Matteus Rosé.
I tillegg er Portugal en storeksportør av kork.
Historie
Portugal har, i likhet med Spania, lang vintradisjon.
Portvinen har sin egen spesielle historie her. Etter en handelsboikott mot Frankrike trengte engelskmennene en ny kilde til vin, dette var starten på import av vin fra Portugal. Ved å tilsette brennevin i vinen tålte den bedre den lange transporten til sjøs tilbake til England, og resultatet ble portvin. Allerede på 1100-tallet var Portugal en viktig vineksportør til England. Etter dette var Portugal en av de viktigste vineksportører i Europa. Denne store etterspørselen ble satt sterkt tilbake etter en periode med mye vinlus på 1800-tallet. Den tok seg heller ikke opp igjen etter at denne epidemien var over. Fra begynnelsen på 1900-tallet kom Portugal inn i et diktatorstyre. Salazar hadde en tanke om at store vin-kooperativer skulle effektivisere produksjonen. Resultatet ble at rødvinene ble syreholdige, slappe og fikk dårligere kvalitet. Etter at Portugal kom inn i EU i 1986 fikk landet økonomisk støtte til å modernisere sin vinproduksjon.
Vinklassifisering
Portugal har de eldste vinlovene i verden. Portugiserne har vært flinke til å ta vare på de typiske egenskapene ved sine viner, og et strengt regelverk kan ha bidratt til dette. Vinlovene ble omarbeidet i forbindelse med at landet ble medlem av EU i 1986.
Druetyper
Portugal benytter en rekke druer som bare dyrkes her, i sine viner.
I hvitvin brukes sorter som Arinto, Antao Vaz, Assário, Avesso, Boal, Cercial, Encruzado, Fernão Pires, Galego, Malvasia Fina, Moscatel de Setúbal, Rabo de Ovelha, Roupeiro, Talia, Tamarez d'Algarve, Verdelho, Viosinho og Vital. Men også internasjonale druer som Chardonnay, Pinot Blanc, Riesling og Sauvignon Blanc er begynt å vinne fram.
Rødvinene fremstilles også mest på lokale sorter, og noen av de mest anvente er Alfrocheiro Preto, Alicante Bouschet, Baga, Bastardo, Carignan, Graciano (Tinta Miúda), Moreto, Mourisco Tinto, Negra Mole, Periquita, Ramisco, Tinta Amarela, Tinta Barroca, Touriga Nacional, Tinta Roriz (Tempranillo) og Tourriga Francesa. Som alle andre steder er internasjonale sorter som Cabernet Franc, Cabernet Sauvignon, Merlot, Pinot Noir og Syrah/Shiraz også på frammarsj i Portugal.
Michel Lambert
Michel Lambert (1610–1696) var en fransk sanger og barokkomponist som med sine hoffsanger bidro til utviklingen av den franske operaarien.
Liv og virke
Lambert utmerket seg med sin sangstemme allerede som korgutt i hertug Gaston d'Orléans' kapell. Videre sangundervisning fikk han av Pierre de Nyert i Paris og ble selv sanglærer og sanger fra 1636. I 1640 giftet han seg med sangeren Gabrielle Dupuy. Datteren deres giftet seg med Jean-Baptiste Lully.
I 1651 var Lambert ballettdanser ved Ludvig XIVs hoff. Innen 1656 hadde han befestet sin posisjon som komponist og fikk verkene sine regelmessig publisert i musikkforleggeren Ballards samlinger. Ludvig IV utpekte ham i 1661 til Jean de Cambeforts etterfølger som Maitre de Musique de Chambre du Roi. I 1670 ble han forfremmet til kapellmester, mens svigersønnen Lully var surintendant de la musique du roi.
Verk i utvalg
Lambert komponerte flere samlinger airs de cour, men bare få er bevart. Med disse komposisjonene bidro han til videreutviklingen av den franske operaarien.
Louis-Jean-Marie Daubenton
Louis-Jean-Marie Daubenton (født 29. mai 1716 i Montbard i departementet Côte-d'Or i regionen Bourgogne øst i Frankrike, død 31. desember 1799 i Paris) var en fransk lege, naturforsker og professor.
Bakgrunn
Louis-Jean-Marie Daubentons far, Jean Daubenton, var rettsnotar. Han planla en kirkelig levevei for sønnen og sendte ham til Paris for å studere teologi. Sønnen var imidlertid mer interessert i medisin.
Karriere
Etter at faren døde i 1736 ble Louis fri til å velge medisinen som studieretning. Daubenton studerte så medisin og tok eksamen i Reims i 1741. Han dro så for å bli praktiserende lege på sitt fødested.
På Georges-Louis Leclerc de Buffons initiativ vendte han imidlertid i 1742 tilbake til den franske hovedstaden, der han ble ansatt som konservator ved Muséum d’histoire naturelle i Jardin des plantes og i 1744 medlem av Académie des sciences og direktør for det tidligere nevnte museum, som fikk høy anseende under hans ledelse. I 1778 fikk han professortittelen i zoologi ved Collège de France, ble i 1783 professor i Alfort, 1793 ved mineralogiske museet og i 1795 ved universitetet i Paris.
Han var i lang tid Buffons assistent ved utgivelsen av dennes Histoire naturelle générale et particuliére, avec la description du cabinet du roi, et samarbeid som viser seg i de tallrike anatomiske iakttakelser, som finnes i de bindene som behandler pattedyrene. For øvrig var han allsidig og interesserte seg for blant annet mineralogi, plantefysiologi og landbruksøkonomi. Det var hans fortjeneste at merinosauene med sin fine ull ble innført til Frankrike.
I desember 1799 ble han medlem av senatet (sénat conservateur). Han døde av slag første gangen han deltok på et møte der.
I 1864 ble en statue reist over ham i Jardin d’acclimatation i Paris og en metrostasjon i Paris: Censier – Daubenton er oppkalt etter ham.
Kodenavn: Falken
Handling
To ungdommer med sans for lettjente penger begynner å selge hemmeligstemplede materiale til KGB, etter at den ene er ansatt for å overvåke informasjon fra CIAs spionsatellitter.
Boice blir raskt disillusjonert overfor USAs regjering i sin nye jobb i CIA, særlig etter at han ved tilfeldigheter får informasjon om en uetisk plan som går ut på å forhindre at Australias statsminister blir gjenvalgt. Frustrert over dette bestemmer han seg, men hjelp av sin venn, for å selge sensitiv informasjon til Sovjetunionen via KGB.
Om filmen
Filmen er basert på den sanne historien om den tidligere altergutten Christopher Boyce (Timothy Hutton) og hans barndomsvenn og nå narkotika-selger Daulton Lee (Sean Penn), to unge gutter fra bedrestilte familier i California som selger hemmeligstemplet informasjon til Sovjetunionen på midten av 1970-tallet.
Inneholder den kjente låten "This is not America", fremført av David Bowie, som er gjennomgangstema i filmen.
Hilde Fredriksen
Hilde Fredriksen (født 31. mars 1960) er en norsk tidligere friidrettsutøver.
Fredriksen har tilsammen 18 NM-titler fordelt på 100 meter hekk, 400 meter hekk, lengde og 5-kamp. Per 2012 er hun fortsatt innehaver av den norske rekorden på 400 meter hekk satt i august 1983. I 1983 mottok hun kongepokalen under norgesmesterskapet etter mesterskapsrekord på 56,92 sek, en rekord som er gjeldende per 2012. Hun er en av tidenes mestvinnende friidrettsutøvere i NM-sammenheng og satte i løpet av sin karriere 28 norske rekorder i hekkeløp.
Hennes beste øvelse 400 meter hekk sto ikke på OL-programmet i 1980, og det ble derfor avholdt et separat verdensmesterskap i denne øvelsen i Sittard i Nederland. Her oppnådde hun sin beste internasjonale plassering med en sjetteplass. Hun deltok i VM i friidrett 1983 i Helsingfors.
Alcazar
Alcazar (arabisk for festning/slott) har flere betydninger:
Anna Egeberg
Anna Sophie Egeberg (født 19. august 1843 i Christiania, død 22. mai 1914 i Kristiania) var en norsk komponist og cellist.
Liv og virke
Anna Egeberg vokste opp i et svært musikalsk hjem, der faren, kirurgen Christian August Egeberg, var en dyktig cellist. I likhet med søsteren Fredrikke ble hun cellist og komponist. De to søstrene utgjorde sammen med sin far, samt tanten Fredrikke Egeberg, en høyt aktet kvartett til husbruk.
Hun ble i samtiden kjent for sine enkle og melodiøse sanger og klaverstykker, som vant en viss popularitet. Hos Carl Warmuths Musikforlag utga hun flere hefter med sanger og klaverstykker, samt stykker for kor.
Familie
Anna Egeberg var datter av kirurgen Christian August Egeberg (1809–1874) og Jeanette Marie Broch (1819–1904), søster av pianisten Betty Egeberg (1853–1930) komponisten Fredrikke Lindboe (1855–1930) og brordatter av komponisten Fredrikke Egeberg (1815–1861). Hun forble ugift.
Arv
Anna Egeberg testamenterte 10 000 kroner til Nationaltheatrets Orkesters pensjonsfond og 10 000 kroner til Skibbrudnes Redning.
Blenheim
Blenheim har flere betydninger:
Turnéteatret i Trøndelag
Turnéteatret i Trøndelag, inntil april 2017 Nord-Trøndelag Teater, er et teater som eies av Trøndelag fylkeskommune og har base i Verdal. Det skal produsere og formidle profesjonell scenekunst i fylket. Det er også et kompetansesenter som yter bidrag til lokale teatermiljøer, for å utvikle fylkets amatørteatre.
Den 1. juni 2023 tiltrer Arne Fagerholt stillingen som teatersjef ved Turnéteatret. Han etterfølger Nora Evensen, som tiltrer som teatersjef ved Brageteatret fra samme dato.
Oppstarten
Historien til Turnéteatret i Trøndelag startet ved etableringen av Nord-Trøndelag Teaterverksted i 1983. De første ansatte var Arnulf Haga og Ragnhild Vannebo. Formålet til teaterverkstedet var å bidra til kvalitetsheving av amatørteatret gjennom kontakt med profesjonelle teaterarbeidere.
Navneendring og status som regionteater
I 1996 ble navnet endret til Nord-Trøndelag Teater. Bakgrunnen for dette var å forberede grunnen for etableringen av et profesjonelt regionteater med status og finansiering på lik linje med landets øvrige regionteatre. I statsbudsjettet for 2008 fikk Nord-Trøndelag Teater endelig status og region-/landsdelsinstitusjon. Den 1. januar 2010 ble Nord-Trøndelag Teater AS etablert som et aksjeselskap heleid av Nord-Trøndelag fylkeskommune.
Fra 2014 ble Nord-Trøndelag Teater en del av statens funksjonsfordelingssystem, hvor staten og fylkeskommunen bidrar med henholdsvis 70 % og 30 % av den offentlige støtten til teatret.
Nytt teaterhus i Verdal
Like før jul i 2014 ble det fattet vedtak i fylkestinget og i Verdal kommune om husleiegaranti for nytt teaterhus for Nord-Trøndelag Teater. I september 2015 ble grunnstein til teaterhuset lagt ned og byggingen av teaterhuset påbegynt. Det nye teaterhuset åpnet 9. september 2017.
Ny navneendring
I forbindelse med sammenslåingen av fylkene Nord-Trøndelag og Sør-Trøndelag endret teatret navn fra Nord-Trøndelag Teater til Turnéteatret i Trøndelag 26. april 2017.
Rhett Bernstein
Rhett Anthony Bernstein (født 10. september 1987 i San Diego, California, USA ) er en amerikansk tidligere fotballspiller. Bernstein spilte som forsvarsspiller. I Norge er han kjent for å ha spilt for Mjøndalen.
Klubbkarriere
Foran 2011-sesongen fikk Bernstein kontrakt hos Mjøndalen. Han skåret sine første mål for klubben i Tippeligaen i 2015; først to mål mot Tromsø IL, og deretter to mål mot Rosenborg runda etter. Han ble mot alle odds Mjøndalens toppscorer med sine fem fulltreffere i Tippeligaen 2015.
Curienne
Curienne er en kommune i departementet Savoie i regionen Auvergne-Rhône-Alpes sørøst i Frankrike.
Befolkningsutvikling
Antall innbyggere i kommunen Curienne
Øyvind Arntsen
Øyvind Sten Arntsen (født 26. mai 1954) er en norsk radiojournalist i NRK P2.
Arntsen begynte i NRK i 1983. Han er programleder for det historisk-arkeologiske reportasjeprogrammet Museum, som har vært sendt i P2 siden 2001 og som produseres fra NRK Østfold i Gamle Fredrikstad. Programmet har kommet i mer enn 640 episoder per januar 2017. Arntsen ble i 2012 tildelt ViS-prisen for forskningsjournalistikk av Vitenskapsakademiet i Stavanger. I 2014 ble Arntsen tildelt Lytterprisen fra Riksmålsforbundet og Sverre Steen-prisen for fremragende formidling av historie fra Den norske historiske forening, HIFO. I 2015 og 2016 har Øyvind Arntsen vært tilknyttet NRKs avdeling Dokumentar og samfunn på Marienlyst hvor han arbeidet med to dokumentarfilmer om «Dronning Mauds album» og «Kronprinsesse Märthas krig».
Nord-Trøndelag historielag
Nord-Trøndelag Historielag er et historielag i Nord-Trøndelag. Dets målsetning er å vekke interessen for og fremme kunnskapen om den lokale historien og kulturarven, og å være et bindeledd mellom lokale historielag i fylket. Laget ble grunnlagt i 1919. Det utgir årlig årbøker for Nord-Trøndelag.
Ellen Brochmann
Ellen Brochmann (født 15. januar 1921 i USA, død 9. mars 2015) var en norsk hotelldirektør og eier av Hotel Continental i Oslo.
Nord-Trøndelag historielag
Historielaget er tilsluttet Styret for Jämt-Trønderske historiedager, Nord-Trøndelag kulturvernråd, Landslaget for lokalhistorie og DIS-Nord-Trøndelag.
Ellen Brochmann
Liv og virke
Ellen Brochmann overtok driften av Hotel Continental over natten etter sine foreldre Grace og Arne Boman Hansen i 1953, da hennes far døde. I 1955 giftet hun seg med Caspar Brochmann, og to år etter fikk de datteren Elisabeth Caroline, som overtok driften av hotellet i 1985.
Hun studerte ved Universitetet i Oslo til det ble stengt under andre verdenskrig. Hun har eksamen fra hotellfagskole i 1949 og arbeidet deretter på foreldrenes hotell, hvor hun var administrerende direktør fra 1953 til 1971. Hun har hatt en rekke verv i norsk nærings- og samfunnsliv. Hun var viseformann i Det norske radiumhospital, medlem av representantskapet i Christiania Bank og Kreditkasse, bedriftsutvalget i Storebrand/Norden og Nora Industrier. Hun har også vært medlem av rådet for Norsk Folkemuseum.
Under Ellen Brochmanns ledelse gjennomgikk Hotel Continental store moderniseringer. Hotellet dekker et helt kvartal i Oslo, og ble utvidet og ombygget i ulike faser over 60 år.
Heder
For sin innsats for norsk hotellnæring ble Ellen Brochmann i 1988 utnevnt til Ridder av 1. klasse av St. Olavs Orden. Hun er den eneste kvinne med bakgrunn fra hotellnæringen som har fått denne utmerkelsen.
Vest-Malaysia
Vest-Malaysia omfatter de elleve delstatene i Malaysia som ligger på Malayahalvøya: Johor, Kedah, Kelantan, Malakka, Negeri Sembilan, Pahang, Penang, Perak, Perlis, Selangor og Terengganu. I tillegg kommer forbundsterritoriene Kuala Lumpur og Putrajaya. Betegnelsen er geografisk og har ingen offisiell status.
Vest-Malaysia har størstedelen av Malaysias befolkning og hovedstaden, Kuala Lumpur, ligger her. Delstatene og territoriene i denne delen av landet hadde i 2012 en befolkning på 23,327,700. Arealet er på 131,846 km².
På malayisk kalles denne delen av landet Semenanjung Malaysia eller  Malaysia Barat, på engelsk benyttes Peninsular Malaysia eller West Malaysia. Den andre delen av landet, Øst-Malaysia, omfatter Sarawak og Sabah på Borneo, der også forbundsterritoriet Labuan ligger.
Belize under VM i friidrett 2019
Belize deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Juína
Juína er en kommune i delstaten Mato Grosso i sentral-vestregionen av Brasil.
Frost (film)
Frost (originaltittel: Frozen) er en amerikansk animert fantasymusikal og filmkomedie for barn fra 2013 produsert av Disney. Filmen handler om den unge jenta Anna som legger ut på en reise sammen med issageren Kristoffer, snømannen Olaf og reinsdyret Sven for å finne den legendariske Snødronningen Elsa, som også er hennes fremmedgjorte søster. Målet er å få Snødronningen til å bringe tilbake sommeren. Handlingen er inspirert av H.C. Andersens eventyr Snedronningen. Filmen er dataanimert og ble utgitt både i 2D- og 3D-format.
Filmen er den 53. i rekken av Disneys klassikere.
I 2019 kom en oppfølger: Frost 2.
Handling
Prinsesse Elsa av Arendell besitter magiske krefter som lar henne kontrollere og skape is og snø, og bruker ofte kreftene til å leke med sin yngre søster, Anna. Etter at Elsa ved et uhell skader Anna med sin magi, tar foreldrene deres, kongen og dronningen, begge søsknene til en koloni av troll ledet av Grand Pabbie. De helbreder Anna, men endrer minnene hennes slik at hun glemmer Elsas magi. Grand Pabbie advarer Elsa om at hun må lære å kontrollere kreftene sine, og at frykt er hennes største fiende. Kongen og dronningen isolerer begge søstrene ved slottet og lukker slottet for sine undersåtter.
For å beskytte søsteren mot hennes stadig mer uforutsigbare krefter, bryter Elsa all kontakt med Anna og forårsaker et brudd mellom dem. Når søstrene er tenåringer, forsvinner foreldrene på sjøen i løpet av en storm. Etter sin 21-årsdag skal Elsa krones som dronning av Arendelle. Hun er redd for at befolkningen oppdager kreftene hennes, og frykte henne. Slottets porter blir åpne for publikum og besøkende for første gang på mange år. Blant dem er hertug av Weselton og prins Hans fra Sørøyene, som Anna blir forelsket i ved første øyekast. Elsa fortsetter å holde seg langt unna Anna.
Anna og Hans utvikler en romantisk forbindelse, og han frir til henne. Men Elsa protesterer når de ønsker hennes velsignelse. Såret og forvirret krever Anna at Elsa forklarer sin frykt og isolasjon. Den følelsesmessige belastningen fører til at Elsa ved et uhell frigjør sine magiske krefter. Elsa blir anklaget for å være et «monster» av hertugen. Hun flytter til Nordfjellet, hvor hun endelig anerkjenner kreftene sine, og bygger et palass av is og snø for å leve som en eremitt. I prosessen fører magien hennes utilsiktet Arendell til evig vinter.
Elsa lager et gigantisk monster av snø som kalles for Marshmallow, som jager Anna, Kristoffer og Olaf vekk. Kristoffer innser effekten av Elsas magi på Anna, og tar henne med til trollene, hans adoptiv-familie. Grand Pabbie avslører at Anna kommer til å fryse fast med mindre «en sann kjærlighetshandling» reverserer magien hennes. Kristoffer tar Anna hjem, slik at Hans kan gi henne et kyss av ekte kjærlighet. Hans og hans håndlangere når Elsas palass, beseirer Marshmallow og tar Elsa til fange. Anna møter Hans. Men Hans avslører at han egentlig planlegger å innta tronen i Arendell ved å eliminere begge søstrene, og han låser Anna inne for å dø.
Popularitet og økonomi
Frost ble meget populær. Den innbrakte 1,274 milliarder på verdensbasis, hvorav $400,7 millioner i USA, $249 millioner i Japan, $48,2 millioner i Kina og $7,5 millioner i Norge. I tillegg innbrakte den $404,9 millioner på DVD-salg i USA. Den ble den mest innbringende kinofilmen på verdensbasis i 2013 og den tredje mest innbringende i USA.
Den hadde drøyt 504 000 besøkende i Norge. Av disse drøyt 212 000 i 2013 (noe som gjorde den til den 12. mest besøkte filmen i 2013) og drøyt 291 000 i 2014 (noe som gjorde den til den 7. mest besøkte filmen i 2014).
Anmelderne
Den ble meget godt mottatt av anmelderne, noe som gjenspeiles i at den har fått 90 % på Rotten Tomatoes.
Priser
Den ble tildelt en rekke priser. Blant annet to Oscar (beste animasjonsfilm og beste sang «La den gå»), én Golden Globe (beste animasjonsfilm), fem Annie-priser (beste animasjonsfilm, regi, musikk, produksjons design, stemmeskuespill), én BAFTA (beste animasjonsfilm) og to Grammy.
Rolleliste (stemmegivere)
(de fremste karakterene)
Ra ungdomsskole
Ra ungdomsskole er en ungdomsskole i Larvik kommune. Elever fra barneskolene Berg, Sky og Langestrand fortsetter på Ra ungdomsskole.
Manobia
Manobia er en slekt av biller som tilhører familiegruppen bladbiller (Chrysomelidae).
Utseende
Middelsstore, brede, halvblankt brune til svarte jordlopper. Oversiden er kraftig, på dekkvingene radvis punktert.
Levevis
Artene lever på planter.
Utbredelse
Slekten er utbredt i Sørøst-Asia og Australia.
Lambari D’Oeste
Lambari D'Oeste er en kommune i delstaten Mato Grosso i sentral-vestregionen av Brasil.
Sverre Hope
Liv og virke
Han gikk indremisjonens folkehøyskole på Framnes, der han vokste opp. Deretter drog han til Amerika i noen år for å gå skole og ta arbeid på gårder.
I 1924 giftet han seg og kjøpte gården Eikeli i Ski. Han overdrog gården til sin sønn i 1965.
Hope ble trukket inn i politisk arbeid etter frigjøringen i 1945. Han var stortingsrepresentant for Akershus fra 1945 til 1953 og satt hele tiden i Stortingets landbrukskomité. Han representerte, i likhet med Alv Kjøs og Gudbrand Tandberg, den agrare tradisjonen innen Høyre. De tre ble de fremste talsmennene for landbruksinteressene i partiets stortingsgruppe på denne tiden.
Han var formann i Akershus Høyre fra 1946 til 1954 og ansatt som reisesekretær i Høyre fra han gikk ut av Stortinget i 1954 til han døde i 1966. Han satt også i kommunestyret og formannskapet i Ski.
Al-Qûshdji
Ala al-Dīn Ali ibn Muhammed eller Al-Qûshdji (født 1403 i Samarkand, død 1474 i Istanbul) var en muslimsk teolog, matematiker, lingvist og astronom, som det meste av sitt liv arbeidet ved hoffet til timuridherskeren Ulug Bek, og etter dennes død hos sultan Mehmet II i Istanbul.
Gjennom sine arbeider åpnet han for tanken om at jorden ikke nødvendigvis var universets stillestående sentrum, og han er derfor beskrevet som «en av de mange klassiske islamske astronomer som muliggjorde den kopernikanske revolusjonen.»
Hans tilnavn Qûshdji kommer av det tyrkiske kuşçu (falkoner); hans far var Ulug Beks falkefanger.
Atle Enberget
Atle Enberget (født 8. mai 1975) er en tidligere norsk telemarkskjører, blant verdens ledende på 90-tallet. Han rant for Trysilgutten. I 2009 jobbet han i Sweet Protection som arrangerte Sweet Rumble og Sweet Camp, samt gir ut kleskolleksjonen Sweet.
Permafrost (film)
Permafrost er en norsk film fra 2014, regissert av John Sullivan.
Mottakelse
Filmen fikk jevnt over laber kritikk av pressen. For filmen vant Maryon Eilertsen Kanonprisen 2014 i klassen beste birolle.
Edgar Willems
Edgar Willems (født 13. oktober 1890 i Lanaken i provinsen Limburg i Belgia, død 18. juni 1978 i Genève) var en kunstner, selvlært musiker og fremfor alt en musikkpedagog. Han utviklet sin egen pedagogiske metode – Edgar Willems metoden – og arbeidet mye med gehørspill, bevegelse og improvisasjon.
Bjørn Ola Tafjord
Bjørn Ola Tafjord (født 1975) er professor i religionsvitenskap ved Universitetet i Bergen. Mellom 2007 og 2021 arbeidet han ved UiT Norges arktiske universitet i Tromsø. Han tok doktorgraden (dr.art.) ved Universitetet i Bergen i 2004 med avhandlingen Ritualiserte forståingar: bribriar og baha’i-trua. Mye av forskningen hans er basert på feltarbeid i Latinamerika, særlig i Costa Rica. Publikasjonene hans handler om begrepsbruk, metode og urfolks religioner.
Mellomhagen ungdomsskole
Mellomhagen ungdomsskole er en ungdomsskole på Østre Halsen i Larvik kommune. Skolen ble bygget i 1963. Rektor heter Gro Baarnes Eriksen.
Brødremenigheten
Brødremenigheten, også kalt herrnhuterne eller herrnhutene, Den herrnhutiske brødremenighet (Herrnhuter Brüdergemeine på tysk), Den mæhriske (morovianske) brødremenighet (Moravian Brethren eller Moravian Church på engelsk), De evangeliske Brødre, Broderlyden (på nynorsk) og annet, er et kristent samfunn og en evangelisk sekt som ble grunnlagt i Sachsen i Tyskland i 1727 av greven og presten Nikolaus Ludwig von Zinzendorf (1700–1760). I begynnelsen holdt menigheten til på von Zinzendorfs gods i Berthelsdorf der han i 1722 hadde opprettet Herrnhut («Herrens beskyttelse»), en koloni for landsflyktige protestanter tilknyttet De bøhmiske brødre (Unitas Fratrum), et kirkesamfunn som var utgått fra husittene på 1400-tallet. Koloninavnet ga opphav til betegnelsene «herrnhuter», «herrnhutisme» og «herrnhutisk». Brødremenigheten var kjennetegnet av en sterk Jesus-sentrering i forkynnelsen; læren om et inderlig forhold til Jesu lidelse og død påvirket seinere pietistiske vekkelsesbevegelser. Kristensamfunnet drev også et omfattende misjonsarbeid. Per 2019 var det angivelig omkring 400 000 personer som tilhørte bevegelsen, hvorav den største gruppa var i misjonslandet Tanzania.
Norge
Vekkelsen kom fra Danmark til Norge i 1730-årene. Blant annet var det fra siste halvdel av 1700-tallet blitt stiftet menigheter i Skien og på Bragernes, med mange velstående og innflytelsesrike medlemmer. I Christiania var Niels Johannes Holm menighetens forstander fra 1820 til 1834. Johan Heinrich Møhne overtok som menighetsforstander etter Holm. I Christiania holdt menigheten til i Nedre Slottsgate 15.
På Lista spilte bevegelsen en viktig rolle, og hadde fremdeles i 1828 innpå 200 medlemmer i Vanse og de nærmeste sognene. Vekkelsen i Vanse i perioden 1770–1800 er blitt beskrevet av Daniel Tharp som «maaske... den største aandelige Bevægelse i Norge siden Reformationen». Sentrale skikkelser i bevegelsen på Lista var Søren Bugge, Peder Olivarius Bugge og Hans Peter Bau. Etter at Hans Peter Bau sluttet som forstander for Brødremenigheten på Lista i 1830, falt menighetslemmene der gradvis fra inntil menigheten på Lista ikke fantes lenger.
Brødremenigheten etablerte seg i Stavanger på 1820-tallet. Søren Daniel Schiøtz (1796–1863) var en sentral person innen denne bevegelsen.
I Trondheim etablerte herrnhuterne seg i 1830-årene. Menigheten hadde da tilhold blant en liten gruppe kvinner i bydelen Sanden. Etter hvert ble det en sterk konsentrasjon av mennesker tilhørende menigheten på Bakklandet, spesielt i det som etter hvert ble kalt Kristianfeldts gate, oppkalt etter menighetens by i Danmark.
Etter hvert mistet Brødremenigheten oppslutningen i Norge, og omkring 1890 fantes det ikke lengre norske herrnhutermenigheter.
Christiansfeld i Danmark
I Danmark anla Brødremenigheten en by i Christiansfeld. Der har bevegelsen preget livet omtrent til vår egen tid. Der finnes et museum, menighetens egen kirke, og menighetens kirkegård. Kirkegården i Christiansfeld er et sentralt element i Per Olov Enquists roman Lewis reise fra 2001, som handler om Lewi Pethrus, grunnleggeren av den svenske pinsebevegelsen.
Karl Friedrich Mohr
Karl Friedrich Mohr (født 4. november 1806, død 28. september 1879) var en tysk kjemiker, blant annet kjent for Mohrs-titrering som er en fellingstitrering. Der brukes sølvnitrat som standardløsning, for å felle ut halogen-ioner i prøveløsningen. Som indikator brukes kaliumkromat, K2CrO4.
Rosmalen Grass Court Championships 2017
Ricoh Open 2017 var en tennisturnering, og del av WTA-touren 2017 som fant sted i Rosmalen i Nederland fra 12. til 18. juni 2017. Den var også en del av ATP-touren.
Kvien
Sjøen gjennomstrømmes av elva Uvan, som kommer inn i nordenden ved Råforsen, og renner ut ved kraftverket i sørenden, mot innsjøen.
Den økologiske tilstand i sjøen er vurdert som «moderat» (svensk: «måttlig»), vesentlig på grunn av reguleringen.
Unnen
Unnen er en innsjø vest for innsjøen Bolmen i Ljungby og Hylte kommuner i Sverige. Sjøen er langstrakt i retning nord-syd, men den største vanntilførselen er Björkönaå, som munner ut omtrent midt den vestre langsiden. Utløpet er midt imot på den østre langsiden, der en kort elvestrekning renner ned til Bolmen.
Det er to naturreservater på vestsiden av innsjøen. Videre er tre øygrupper båndlagt for vern av fuglelivet (sv: «fågelskyddsområde»).
I 1893 ble det ekspropriert eiendom for å anlegge et sidespor til Halmstad-Bolmens Järnväg, fra Åsen til sydenden av Unnen. Trafikken på sjøen ble ivaretatt av dampbåtene Freia, Kvick og Vega. Mye av grunnlaget for driften var eksport av trelast fra sagbrukene ved Unnen. Da trelasteksporten opphørte i 1939, forsvant dette grunnlaget og sidelinjen ble nedlagt i 1941.
I sjøen finnes abbor, brasme, gjedde, gjørs, lake, karuss, mort, sik, suter, sørv, regnbueørret og ål.
Den økologiske tilstand i sjøen er vurdert som «god», men med enkelte mer moderate indikatorer.
Lucas do Rio Verde
Lucas do Rio Verde er en kommune i delstaten Mato Grosso i sentral-vestregionen av Brasil.
Skjold (heraldikk)
thumb|Eksempler på heraldiske skjoldformer bl.a. nr 1 med trekantform, 2. med klammespiss, 3. oval og 4. rombeformet.
Skjoldet er den sentrale delen av et heraldisk våpen. Inne på skjoldoverflaten blir gjengitt et våpens viktigste bildemotiv, det vil si en sammensetning av heraldiske farger (tinkturer) og våpenfigurer. Betegnelsene skjold og i skjoldet blir ofte brukt om skjoldets «innhold», og dette innholdet er da tinktur- og figursammensetningen på skjoldoverflaten.
Også i norske bønders segl med bumerker er ofte bumerket satt inn i en skjoldformet innramming. Dette er tilfellet i en rekke av seglene som ble brukt i forbindelse med hyllingene i 1591 og 1610.
Et skjold danner en innramming av våpenets sentralmotiv. Det normale er at skjoldet i et våpen blir avbildet bare som en ren kontur eller ytterkant, uten å vise skjoldets tykkelse. I våpen fra tiden mellom ca. 1600 og 1900, ble skjoldene ofte gjengitt mer naturalistisk med lysvirkninger, skyggelegging, markerte sidekanter og lignende.
Skjold i våpen kan gjengis i mange former; fra sirkelrunde og ovale, til trekantede med avrunding eller spiss nederst, eller et rektangel stilt på kortsiden – eventuelt har det nederst svakt avrundete sidehjørner og en klammeformet spiss. Skjoldformene kan også være som en rombe, ha oppflikete kanter, ett eller flere innhakk, kartusjformet og på andre måter. Noen av skjoldformene har vært populære i bestemte tidsperioder, for eksempel trekantet med spiss nederst på 1200-1300 tallene. Fra 1500-tallet ble det vanlig med kunstferdige skjoldformer som var annerledes enn de virkelige skjoldene. Dermed ble de heraldiske skjoldene forskjellige fra skjold som ble brukt i krig, turneringer og andre kamper. Fra slutten av 1800-tallet ble det igjen gradvis mer vanlig med heraldiske skjold i trekantform med spiss, slik vi bl.a. ser i det norske riksvåpenets versjon fra 1905.
Figurer og motiver malt på kampskjold er kjent i mange kulturer og tidsaldre, bl.a. antikkens Hellas og Roma, på Bayeux-teppet, i Mexico før Columbus og på afrikanske masaikrigeres skjold. Vikingene brukte fargelagte skjold og på den tid var det vanlig i hele Europa med forskjellige beslag av metall på kampskjold. Den europeiske heraldikken regnes som å ha oppstått i tiden fra rundt år 1150. Fra da av ble bestemte motiver på skjold etter hvert tatt som personers faste kjennetegn. Fyrster, riddere og andre begynte å bruke disse motivene også på annet enn skjold, så som på hestedekken, skulderplater, standarter, i signeter, på mynter, prydgjenstander og på mange andre måter. Denne utviklingen kan følges bl.a. i segl fra middelalderen, i bokmalerier, som malte, broderte, utskårne og graverte dekorasjoner på gjenstander, tøy m.m.
Særlig i Storbritannia, Nederland, men også i andre land, ble mange kvinners våpen gjengitt med rombeformede skjold. Disse blir derfor ofte kalt «dameskjold». Oval skjoldform er også brukt i kvinners våpen, men finnes i mange menns våpen fra siste del av 1700-tallet.
Litteratur
Utenlandsk
Silks and Satins
Silks and Satins er en amerikansk stumfilm fra 1916, regissert av J. Searle Dawley.
Condorcet (andre betydninger)
Condorcet kan vise til følgende:
Aleksander Radosavljevič
Aleksander Radosavljevič (født 25. april 1979 i Kranj) er en slovensk fotballspiller som for øyeblikket spiller for den nederlandske klubben ADO Den Haag og for som defensiv midtbane.
Klubbkarriere
Radosavljevič startet sin fotballkarriere i 1998 med den lokale klubben Triglav Kranj. Allerede etter én sesong dro han videre til toppklubben Celje, hvor han etablerte seg på førstelaget som defensiv midtbanespiller. Han markerte seg såpass at han tiltrakk seg oppmerksomhet fra flere europeiske toppklubber, og i 2002 ble han klar som utenlandsproff for den russiske klubben Shinnik Yaroslavl.
Han slet med å etablere seg hos Shinnik Yaroslavl og ble derfor lånt ut til slovenske klubben Mura i 2003/2004-sesongen. Etter å ha spilt 70 kamper over to sesonger for Shinnik Yaroslavl dro han videre til den russiske rivalen Tom Tomsk og bidro med 60 kamper over to sesonger i den øverste russiske divisjonen før han dro vederlagsfritt til den kypriotiske klubben Larissa vinteren 2010.
Landslagskarriere
Radosavljevič fikk sin landslagsdebut for den 7. september 2003 i en EM-kvalifiseringskamp mot. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.
Luciára
Luciára er en kommune i delstaten Mato Grosso i sentral-vestregionen av Brasil.
Svetlana Tsjepelnikova
Svetlana Vladimirovna Tsjepelnikova (russisk: Светлана Владимировна Чепельникова, født 13. mars 1979) er en belarusisk tidligere skøyteløper.
VM i landeveissykling 2016 – Mennenes fellesstart (U23)
VM i landeveissykling 2016 fellesstart menn U23 gikk over 166 km den 13. oktober i Doha i Qatar.
Svetlana Tsjepelnikova
Hun representerte Hviterussland i hurtigløp på skøyter under Vinter-OL 1998 i Nagano i Japan. Der ble Tsjepelnikova nummer 29 på 3,000 meter. Tsjepelnikova representerte Hviterussland også i 2002 og ble der nummer 34 på 1,500 meter og nummer 32 på 3,000 meter.
I tillegg deltok hun også i fire europamesterskap på skøyter, med beste plassering fra Baselga di Pinè i 2001 hvor hun ble nummer 14 sammenlagt i allround.
Sammenlagt i verdenscupen
Poeng i parentes er rangeringspoeng som teller som verdenscup-poeng, men som likefullt er oppnådd i verdenscup-løp.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.
Aulnay-sous-Bois
Aulnay-sous-Bois er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 13,9 km fra sentrum av Paris.
Kommunen ble høsten 2005 kjent som et av åstedene for de store opptøyene som herjet i en del av forstedene til Paris.
Befolkningsutvikling
Antall innbyggere i kommunen Aulnay-sous-Bois
Grusomme meg 2
Grusomme meg 2 (originaltittel: Despicable Me 2) er en amerikansk animasjonsfilm fra 2013. Filmen er en oppfølger til Grusomme meg (2010) og har en oppfølger, Grusomme meg 3 fra 2017.
Om filmen
Filmen er, som i den første filmen, regissert av Pierre Coffin og Chris Renaud. Nye manusforfattere er Ken Daurio og Cinco Paul. Steve Carell, Kristen Wiig, Benjamin Bratt, Miranda Cosgrove og Russell Brand er blant dem som har hovedstemmer.
Grusomme meg 2 hadde norsk premiere 5. juli 2013.
Handling
Gru blir rekruttert av Antiskurkligaen for å hjelpe dem med å fakke en mektig ny superkriminell skurk, Eduardo.
Capitol
Capitol er en betegnelse som gjerne brukes om bygningene som huser Kongressen og delstatsforsamlingene i USA, og de tilsvarende bygningene i en del søramerikanske land. Ordet stammer fra det latinske Capitolinus Mons (Capitolhøyden) i det gamle Roma, som var sete for Den romerske republikk.
Carl Johan Ström
Carl-Johan Ström (født 5. mai 1914 i Tyskland, død 20. mars 1992 i Oscars församling, Stockholm) var en svensk regissør og scenograf.
Ström var i mange år ansatt ved Stadsteatern i Göteborg som scenograf. Der var en av hans kollegaer hans egen far Knut Ström, også scenograf. Han var gift med skuespillerinnen Ann-Mari Ström fra 1942 og far til Ted Ström og kunstneren C.M Ström.